хумор за Кметове
Село в планината. Телефон. Кметски наместник. Звъни телефонът: 
- Ало, при вас днес ще дойде депутат да пререже лентата на паметник, който ще ви построим по европейски проект през 2020 г. 
Наместникът вика разсилния: 
- Тичай бързо на площада и гръмни с пушката да уведомиш населението! 
Тича разсилния, вдига пушката: Тряяяс! Показва се една баба:
- Какво бре? Да не е дошъл хляба? 
- Не, бабо, ще идва депутат да открива паметник! 
Бабата се връцва и влиза в къщата. Стои сам разсилният, почесва се. Вдига пак пушката: Тряяяс! Показва се същата баба: 
- Какво бре? Да не е дошъл хляба? 
- Не, бабо, ще идва депутат…
- Амчи, не можа ли да го уцелиш от първия път, ами му гърмиш два пъти?